# Coereba

El coereba (Coereba flaveola), és un ocell, única espècie del seu gènere, que fins no fa molt diversos autors col·locaven en la seva pròpia família (Coerebidae) i actualment es considera membre dels tràupids (Thraupidae), dins l'ordre dels passeriformes. S'alimenta principalment de nèctar.

## Descripció

* Fa 11 cm de llargària.
* No hi ha dimorfisme sexual evident.
* Bec fi, corbat, adaptat a la seva alimentació a base de nèctar.
* El plomatje del coereba és gris fosc pel dors, que esdevé negre a sobre del cap. Ventre groc. Una banda superciliar blanca i cridanera i entre ella i la gola blanca, una banda ocular negra.
Al Carib, a les illes de Granada, Sant Vicent i alguns illots de Veneçuela, la major part d'aquests ocells tenen el plomatge tot negre, el que fa pensar en una divergència respecte de les altres poblacions del Carib.

## Distribució

Habita en l'àrea tropical de l'Amèrica del Sud, arribant pel nord fins a Mèxic i el Carib. A Cuba únicament està present com a divagant i des de les Bahames arriben, ocasionalment, alguns exemplars fins a Florida (Estats Units).

## Alimentació

S'alimenta principalment de nèctar de les flors. De vegades forada les flors per un costat, prenent el nèctar sense contribuir a la pol·linització. No es pot mantenir a l'aire, com un colibrí, i pren l'aliment des de les branques. També mengen fruits i insectes.
Sovint visita els jardins i freqüenta les menjadores amb sucre, instal·lades per atreure les aus pol·linívores.

## Reproducció

El coereba construeix un niu folrat esfèric, amb un orifici d'entrada lateral, en el que pon fins a tres ous que són incubats únicament per la femella.

## Taxonomia

Aquesta espècie és considerada per alguns autors com l'únic representant de la família dels coerèbids (Coerebidae) i així apareix a la classificació del Congrés Ornitològic Internacional. La Unió Nord-americana d'Ornitòlegs (AOU) el classifica com Incertae Sedis (posició incerta).
S'ha descrit un bon nombre de subespècies:
* Coereba flaveola alleni Lowe, 1912
* Coereba flaveola aterrima (Lesson, 1830)
* Coereba flaveola atrata (Lawrence, 1878)
* Coereba flaveola bahamensis (Reichenbach, 1853)
* Coereba flaveola bananivora (Gmelin, 1789)
* Coereba flaveola barbadensis (Baird, 1873)
* Coereba flaveola bartholemica (Sparrman, 1788)
* Coereba flaveola bolivari Zimmer & W.H. Phelps, 1946
* Coereba flaveola bonairensis Voous, 1955
* Coereba flaveola caboti (Baird, 1873)
* Coereba flaveola caucae Chapman, 1914
* Coereba flaveola cerinoclunis Bangs, 1901
* Coereba flaveola chloropyga (Cabanis, 1850)
* Coereba flaveola columbiana (Cabanis, 1866)
* Coereba flaveola dispar Zimmer, 1942
* Coereba flaveola ferryi Cory, 1909
* Coereba flaveola flaveola (Linnaeus, 1758)
* Coereba flaveola frailensis W.H. Phelps & W.H. Phelps Jr, 1946
* Coereba flaveola gorgonae Thayer & Bangs, 1905
* Coereba flaveola guianensis (Cabanis, 1850)
* Coereba flaveola intermedia (Salvadori & Festa, 1899)
* Coereba flaveola laurae Lowe, 1908
* Coereba flaveola lowii Cory, 1909
* Coereba flaveola luteola (Cabanis, 1850)
* Coereba flaveola magnirostris (Taczanowski, 1880)
* Coereba flaveola martinicana (Reichenbach, 1853)
* Coereba flaveola melanornis W.H. Phelps & W.H. Phelps Jr, 1954
* Coereba flaveola mexicana (P.L. Sclater, 1857)
* Coereba flaveola minima (Bonaparte, 1854)
* Coereba flaveola montana Lowe, 1912
* Coereba flaveola nectarea Wetmore, 1929
* Coereba flaveola newtoni (Baird, 1873)
* Coereba flaveola oblita Griscom, 1923
* Coereba flaveola obscura Cory, 1913
* Coereba flaveola pacifica Lowe, 1912
* Coereba flaveola portoricensis (H. Bryant, 1866)
* Coereba flaveola roraimae Chapman, 1929
* Coereba flaveola sanctithomae (Sundevall, 1870)
* Coereba flaveola sharpei (Cory, 1886)
* Coereba flaveola tricolor (Ridgway, 1884)
* Coereba flaveola uropygialis Berlepsch, 1892

## Referències

* ↑ «Coereba». Cercaterm. TERMCAT, Centre de Terminologia. Rev. 20/10/2022(català)
* ↑ «Distribució del coereba». Arxivat de l'original el 2008-03-14. [Consulta: 19 gener 2010].
* ↑ Dunn, John L. and Alderfer, Jonathan, "National Geographic Field Guide to the Birds of North America, Fifth Edition" ISBN 0-7922-5314-0